ระเบียบกระทรวงมหาดไทยระเบียบกระทรวงมหาดไทยว่าด้วยการขอพระราชทานยศกองอาสารักษาดินแดนพ.ศ. ๒๕๔๗ โดยที่เป็นการสมควรปรับปรุงระเบียบกองอาสารักษาดินแดนว่าด้วยการขอพระราชทานยศกองอาสารักษาดินแดน (ฉบับที่ ๒) พ.ศ. ๒๕๑๘ให้เหมาะสมยิ่งขึ้น อาศัยอำนาจตามความในมาตรา ๔ มาตรา ๕ และมาตรา ๑๔แห่งพระราชบัญญัติยศและเครื่องแบบผู้บังคับบัญชาและเจ้าหน้าที่กองอาสารักษาดินแดนพ.ศ. ๒๔๙๗ รัฐมนตรีว่าการกระทรวงมหาดไทยจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกระทรวงมหาดไทยว่าด้วยการขอพระราชทานยศกองอาสารักษาดินแดน พ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกระเบียบกองอาสารักษาดินแดน เรื่องการขอพระราชทานยศกองอาสารักษาดินแดน (ฉบับที่ ๒) พ.ศ. ๒๕๑๘บรรดาระเบียบข้อบังคับหรือคำสั่งอื่นใดที่ขัดหรือแย้งกับระเบียบนี้ให้ใช้ระเบียบนี้แทนข้อ๔ ในระเบียบนี้ผู้มีวิทยฐานะ หมายถึง ผู้มีความรู้ความสามารถทั้งนี้ให้หมายความรวมถึงผู้ดำรงตำแหน่งหรือผู้ประกอบคุณประโยชน์แก่กิจการกองอาสารักษาดินแดนอย่างหนึ่งอย่างใดดังต่อไปนี้(๑)เป็นข้าราชการพลเรือนสามัญ สังกัดกระทรวงมหาดไทย(๒)เป็นผู้ที่ได้รับแต่งตั้งให้ดำรงตำแหน่งในกองบัญชาการกองอาสารักษาดินแดน(๓)เป็นผู้จบหลักสูตรผู้บังคับกองร้อยอาสารักษาดินแดน ผู้บังคับหมวดอาสารักษาดินแดนหรือหลักสูตรอื่นใดตามที่กองบัญชาการกองอาสารักษาดินแดนกำหนดขึ้นข้อ๕ ผู้ที่จะได้รับการขอพระราชทานยศหรือเลื่อนยศกองอาสารักษาดินแดนตั้งแต่ชั้นนายหมวดตรีขึ้นไปจะต้องเป็นผู้มีวิทยฐานะตามข้อ ๔ และมีคุณสมบัติอย่างหนึ่งอย่างใด ดังต่อไปนี้(๑)เป็นผู้ดำรงตำแหน่งในกองบัญชาการกองอาสารักษาดินแดนกองบังคับการกองอาสารักษาดินแดนจังหวัด หรือกองร้อยอาสารักษาดินแดนอำเภอโดยตำแหน่ง(๒)เป็นผู้ที่ได้รับการแต่งตั้งให้ปฏิบัติงานในหน้าที่กองอาสารักษาดินแดนและปฏิบัติหน้าที่มาแล้วเป็นเวลาติดต่อกันไม่น้อยกว่า ๑ ปี(๓)เป็นผู้ปฏิบัติงานในหน้าที่กิจการกองอาสารักษาดินแดนด้วยความอุตสาหะซื่อสัตย์สุจริต และเอาใจใส่ต่อหน้าที่ทำให้เกิดประโยชน์อันดีแก่กิจการกองอาสารักษาดินแดนข้อ๖การขอพระราชทานยศกองอาสารักษาดินแดน ให้เป็นไปตามตำแหน่งหน้าที่ดังต่อไปนี้(๑)กองบัญชาการกองอาสารักษาดินแดน(๑.๑)ตำแหน่ง ผู้บัญชาการกองอาสารักษาดินแดน (รัฐมนตรีว่าการกระทรวงมหาดไทย)ขอพระราชทานยศ นายกองใหญ่(๑.๒)ตำแหน่ง รองผู้บัญชาการกองอาสารักษาดินแดน (รัฐมนตรีช่วยว่าการกระทรวงมหาดไทย)ขอพระราชทานยศ นายกองเอก(๑.๓)ตำแหน่ง ผู้ช่วยผู้บัญชาการกองอาสารักษาดินแดน (ปลัดกระทรวงมหาดไทยและรองปลัดกระทรวงมหาดไทย) หัวหน้าฝ่ายอำนวยการ (อธิบดีกรมการปกครอง) รองหัวหน้าฝ่ายอำนวยการ(รองอธิบดีกรมการปกครอง) ผู้ช่วยหัวหน้าฝ่ายอำนวยการ(ผู้อำนวยการสำนักอำนวยการกองอาสารักษาดินแดน) ขอพระราชทานยศ นายกองเอก(๑.๔)ตำแหน่ง ที่ปรึกษากองบัญชาการกองอาสารักษาดินแดน ขอพระราชทานยศ นายกองตรีถึงนายกองเอก(๑.๕)ตำแหน่ง ประจำกองบัญชาการกองอาสารักษาดินแดน ขอพระราชทานยศ นายกองตรี ถึงนายกองโท(๑.๖)ตำแหน่ง หัวหน้ากอง ขอพระราชทานยศนายกองตรีเว้นแต่หัวหน้ากองที่เคยดำรงตำแหน่งผู้บังคับกองร้อยอาสารักษาดินแดนอำเภอมาแล้วให้ขอพระราชทานยศได้ถึงนายกองโท(๑.๗)ตำแหน่ง รองหัวหน้ากอง ขอพระราชทานยศ นายหมวดเอกถึงนายกองตรีสำหรับผู้ที่ไม่ได้ผ่านการอบรมหลักสูตรผู้บังคับกองร้อยอาสารักษาดินแดนให้ขอพระราชทานยศนายหมวดเอก(๑.๘)ตำแหน่ง หัวหน้าแผนก ขอพระราชทานยศ นายหมวดเอก(๑.๙)ตำแหน่ง ประจำแผนก ขอพระราชทานยศ นายหมวดตรี ถึงนายหมวดเอก(๒)กองบังคับการกองอาสารักษาดินแดนจังหวัด(๒.๑)ตำแหน่ง ผู้บังคับการกองอาสารักษาดินแดนจังหวัด (ผู้ว่าราชการจังหวัด)ขอพระราชทานยศ นายกองเอก(๒.๒)ตำแหน่ง รองผู้บังคับการกองอาสารักษาดินแดนจังหวัด (รองผู้ว่าราชการจังหวัด)ขอพระราชทานยศ นายกองเอก(๒.๓)ตำแหน่ง ผู้ช่วยผู้บังคับการกองอาสารักษาดินแดนจังหวัด (ปลัดจังหวัด)ขอพระราชทานยศ นายกองโท(๒.๔)ตำแหน่ง หัวหน้าฝ่ายอำนวยการ (ปลัดจังหวัด) ขอพระราชทานยศ นายกองโท(๒.๕)ตำแหน่ง รองหัวหน้าฝ่ายอำนวยการ ขอพระราชทานยศ นายกองตรี(๒.๖)ตำแหน่ง ผู้ช่วยหัวหน้าฝ่ายอำนวยการ ขอพระราชทานยศ นายกองตรี(๒.๗)ตำแหน่ง หัวหน้ากอง ขอพระราชทานยศ นายหมวดเอกสำหรับผู้ที่ผ่านการอบรมหลักสูตรผู้บังคับกองร้อยอาสารักษาดินแดน ให้ขอพระราชทานยศถึงนายกองตรี(๒.๘)ตำแหน่ง รองหัวหน้ากอง ขอพระราชทานยศ นายหมวดโท ถึงนายหมวดเอก(๒.๙)ตำแหน่ง หัวหน้าแผนก ขอพระราชทานยศ นายหมวดตรี ถึงนายหมวดเอก(๒.๑๐)ตำแหน่ง ประจำแผนก ขอพระราชทานยศ นายหมวดตรี ถึงนายหมวดเอก(๓)กองร้อยอาสารักษาดินแดนจังหวัดและกองร้อยบังคับการและบริการ(๓.๑) ตำแหน่ง ผู้บังคับกองร้อย ขอพระราชทานยศ นายหมวดเอกถึงนายกองตรี(๓.๒)ตำแหน่ง รองผู้บังคับกองร้อย ขอพระราชทานยศ นายหมวดตรี ถึงนายหมวดเอก(๓.๓)ตำแหน่ง จ่ากองร้อย และผู้บังคับหมวด ขอพระราชทานยศ นายหมวดตรี ถึงนายหมวดโท(๓.๔)ตำแหน่ง รองผู้บังคับหมวด และเจ้าหน้าที่ต่าง ๆ ขอพระราชทานยศ นายหมวดตรีถึงนายหมวดโท(๔)กองร้อยอาสารักษาดินแดนอำเภอ(๔.๑)ตำแหน่ง ผู้บังคับกองร้อย (นายอำเภอ) ขอพระราชทานยศ นายกองตรี(๔.๒)ตำแหน่ง รองผู้บังคับกองร้อย ขอพระราชทานยศ นายหมวดเอก(๔.๓)ตำแหน่ง ผู้ช่วยผู้บังคับกองร้อย ขอพระราชทานยศ นายหมวดตรี ถึงนายหมวดเอก(๔.๔)ตำแหน่ง จ่ากองร้อย และผู้บังคับหมวด ขอพระราชทานยศ นายหมวดตรี ถึงนายหมวดโท(๔.๕)ตำแหน่ง รองผู้บังคับหมวด และเจ้าหน้าที่ต่าง ๆ ขอพระราชทานยศ นายหมวดตรีถึงนายหมวดโท(๕)ตำแหน่งเจ้าหน้าที่ประจำผู้บังคับบัญชาในกองบัญชาการกองอาสารักษาดินแดนและกองบังคับการกองอาสารักษาดินแดนจังหวัด(๕.๑)ประจำผู้บัญชาการกองอาสารักษาดินแดน ขอพระราชทานยศ นายหมวดเอก ถึงนายกองโท(๕.๒)ประจำรองผู้บัญชาการกองอาสารักษาดินแดน ขอพระราชทานยศ นายหมวดเอก ถึงนายกองโท(๕.๓)ประจำผู้ช่วยผู้บัญชาการกองอาสารักษาดินแดนหัวหน้าฝ่ายอำนวยการและรองหัวหน้าฝ่ายอำนวยการ ขอพระราชทานยศ นายหมวดตรี ถึงนายกองตรีสำหรับผู้ที่ไม่ได้ผ่านการอบรมหลักสูตรผู้บังคับกองร้อยอาสารักษาดินแดนให้ขอพระราชทานยศถึงนายหมวดเอก(๕.๔)ประจำผู้ช่วยหัวหน้าฝ่ายอำนวยการ ประจำผู้บังคับการกองอาสารักษาดินแดนจังหวัดรองผู้บังคับการกองอาสารักษาดินแดนจังหวัด และผู้ช่วยผู้บังคับการกองอาสารักษาดินแดนจังหวัดขอพระราชทานยศ นายหมวดตรี ถึงนายหมวดเอกข้อ๗ในการขอพระราชทานยศหรือเลื่อนยศกองอาสารักษาดินแดนให้พิจารณาปีละ ๑ ครั้งข้อ๘การขอพระราชทานยศครั้งแรกให้เริ่มขอพระราชทานยศต่ำสุดตามตำแหน่งที่ระบุในข้อ ๖ และจะต้องครองชั้นยศเดิมเป็นเวลาไม่น้อยกว่า ๑ ปีนับตั้งแต่วันประกาศในราชกิจจานุเบกษาก่อนที่จะเสนอขอพระราชทานเลื่อนยศในชั้นสูงขึ้นไปเว้นแต่รัฐมนตรีว่าการกระทรวงมหาดไทยจะได้ยกเว้นเป็นกรณีพิเศษข้อ๙ให้รัฐมนตรีว่าการกระทรวงมหาดไทยรักษาการตามระเบียบนี้และมีอำนาจตีความวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๑๖เมษายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทยวสุสรรกำเนิด/ผู้จัดทำ๑๗ พฤศจิกายน ๒๕๕๒พัสสน/ผู้ตรวจ๙ ธันวาคม ๒๕๕๓[๑] ราชกิจจานุเบกษาเล่ม ๑๒๑/ตอนพิเศษ ๔๘ ง/หน้า ๑๑/๓๐ เมษายน ๒๕๔๗